SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Marcela Hajtmánková, Mgr.	
Znalosť cudzích jazykov:	Anglický, nemecký	

2.	Zahraničná pracovná cesta

Štát / mesto:	Litva/ Vilnius	
Názov a adresa 
prijímajúcej organizácie:	Národná agentúra programu Mládež v akcii v Litve, Vilnius	
Účel cesty:	Pracovné stretnutie siete riaditeľov národných agentúr programu Mládež v akcii – Business meeting (ďalej len BM)	
Spôsob financovania 
(kto hradí cestovné, pobytové náklady, iné výdavky):	
IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
10.9.2013	1.	Otvorenie stretnutia – Lilija Gerasimiene, riaditeľka NA LT
2.	Zhrnutie doterajších rokovaní a krokov v súvislosti s novým programom Erasmus+ - koordinačná skupina, ktorá BM pripravuje
3.	Výmena informácií o pozíciách jednotlivých NA – všetci účastníci BM	
11.9.2013	1.	Príhovor litovského ministerstva – zástupca Ministerstva sociálnych vecí (zodpovedné za implementáciu programu v Litve)
2.	Aktuálne informácie z Európskej komisie – p. Pascal Lejeune, p. Giorgio  Guazzugli Miarini, Vieroslava Zuffova, EK
3.	Aká je potreba zachovania siete pre budúci program, ciele, úlohy? – workshop
4.	Identifikácia kľúčového odkazu pre nový program – workshop	
12.9.2013	1.	 Hodnotenie 7 rokov programu Mládež v akcii – Workshop
2.	Budúcnosť KMST
3.	Úloha národných agentúr v budúcom programe
4.	Budúcnosť školiacej stratégie v E+
5.	Prezentácia prínosov programu MvA na mladého človeka	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
10.9.2013	1.	Otvorenie stretnutia – Lilija Gerasimiene, riaditeľka NA LT
Privítanie kolegov zo všetkých národných agentúr programu Mládež v akcii. Riaditeľka zdôraznila potrebu zhodnotenia doterajších úspechov programu v jednotlivých krajinách, potrebu šírenia príkladov dobrej praxe a potrebu zachovania kontinuity cieľov súčasného programu aj v ďalšom programovom období.
2.	Zhrnutie doterajších rokovaní a krokov v súvislosti s novým programom Erasmus+ - koordinačná skupina, ktorá BM pripravuje
Zadefinovanie si cieľov stretnutia, očakávania od účastníkov, predstavila proces rokovaní súvisiaci s prijatím legislatívneho rámca nového program Erasmus +.
3.	Výmena informácií o pozíciách jednotlivých NA – všetci účastníci BM
Prebehla diskusia medzi všetkými účastníkmi stretnutia o súčasných pozíciách existujúcich národných agentúr. V drvivej väčšine programových krajín ešte nie je vydané oficiálne stanovisko ohľadom zriadenia národnej agentúry/národných agentúr, ktoré budú poverené riadením a administráciou programu na národnej úrovni. Na Slovensku pravdepodobne ostane stav nezmenený: zachovajú sa 2 národné agentúry- pre oblasť mobility mládeže a pre oblasť mobility vo vzdelávaní.
	
11.9.2013	1.	Príhovor litovského ministerstva – zástupca Ministerstva sociálnych vecí (zodpovedné za implementáciu programu v Litve)
Zástupca ministerstva zdôraznil aktuálnu prioritu litovského predsedníctva- sociálnu inklúziu a zdôraznil nezanedbateľný prínos programu Mládež v akcii v napĺňaní tejto priority. Poukázal na potrebu medzisektorovej spolupráce pri riešení problémov sociálnej inklúzie. Do popredia boli vyzdvihnuté najmä ohrozené skupiny mladých ľudí.
Niekoľkokrát bolo zdôraznené, že súbežne s týmto stretnutím sa vo Vilniuse koná aj stretnutie generálnych riaditeľov inštitúcií zodpovedných za implementáciu politiky voči mládeži v krajinách EÚ.
2.	Aktuálne informácie z Európskej komisie – p. Pascal Lejeune, p. Giorgio  Guazzugli Miarini, Vieroslava Zuffova, EK
EK potvrdila, že oficiálne nie je zatiaľ legislatívny rámec program Erasmus + (E+) schválený. Schválenie sa očakáva v polovici októbra 2013. Posledný trialóg prebehol v júni 2013. Čo sa týka schválenia celkového rozpočtu, predpoklad je koniec novembra 2013, aby nedošlo k narušeniu stanovených pravidiel ohľadom zverejnenia výziev v novom programe E+. Súčasný program Mládež v akcii má tri predkladacie termíny, EK sa snaží o zachovanie tohto systému a preto odporúča 1. Predkladací termín vo februári 2014. Konkrétny dátum bude ešte spresnený. Dôjde k zjednodušeniu administrácie programu z dôvodu uplatňovania fixných súm vo všetkých častiach rozpočtu (aj cestovné).
Prvýkrát v histórii generácií programov ostane zachovaný súčasný názov – „Mládež v akcii“ ako názov samostatnej kapitoly pre mládež, ktorá bude mať svoj vlastný rozpočet. Celková výška finančných prostriedkov na program E+ bude cca 14,8 mld – z toho 10% bude alokovaných na Kapitolu  o mládeži.
Čo sa týka finančného zabezpečenia národných agentúr a decentralizovaných projektov, výška rozpočtu na rok 2014 bude približne rovnaká ako v roku 2013, hoci je reálna tendencia navyšovania finančných prostriedkov každý rok (záleží od čerpania zdrojov v jednotlivých programových krajinách).
Sprievodca programom bude sfinalizovaný do konca októbra, aby mali NA čas na preklad do národných jazykov. Pravidlá financovania budú podobné ako v súčasnom programe, aby nedošlo k dezinformáciám poberateľov grantu.
V novom programe bude posilnená IT podpora, pretože všetky formuláre a dokumenty budú centrálne registrované. 
Čo sa týka pokračovania EPYW (Eastern Partnership Youth Window) – východné partnerstvo- stále nie je jasné, do akej miery bude spolupráca nastavená. Je potrebné komunikovať s DG DEFCO. Je preto pravdepodobné, že EPYW pre 1. Predkladací termín otvorené nebude. V polovici októbra 2013 by mali byť k dispozícii aj formuláre žiadostí o grant, aby boli k dispozícií počas konzultácií k 1. Predkladaciemu termínu. Školiaca stratégia bude zachovaná aj v novom programe, ale iba pre medzinárodnú spoluprácu  pod názvom TCA (Training and cooperation activities).
Sieť NA zaujímala požiadavka EK o vypracovanie Plánu činností jednotlivých NA na budúci rok 2014. EK stanovila termín 15. November 2013, pričom tento termín nie je reálny z pohľadu nejasných informácií o súčasnom stave administrovania programu. Zároveň nie je jasný obsah jednotlivých kľúčových akcií, preto je veľmi ťažké plánovať konkrétne aktivity na budúci rok. EK bude zvažovať návrh siete na posunutie tohto termínu.
Rozpočet na fungovanie agentúr je stanovený na 3,4 %, ale je predpoklad zvyšovanie v nasledujúcich rokoch. EK apelovala na krajiny, aby začali pripravovať Deklaráciu ex-ante. Sieť NA poukazovala na viaceré nejasnosti spojené s administrovaním programu: a) ako je to s propagáciou nového programu? Môžeme na propagáciu využívať prostriedky program Mládež v akcii? Aká je finančná alokácia na TCA? Bude zachovaný fungujúci systém stretnutí LLP a YiA riaditeľov? – EK pripustila, že odpoveď na tieto otázky ešte je nie jasná. b) zachovanie siete SALTO a siete EURODESK – tieto siete ostatnú zachované.
EK zdôraznila potrebu účasti projektových manažérov na školeniach pre zamestnancov organizovaných EK. 
3.	Aká je potreba zachovania siete NAs pre budúci program, ciele, úlohy? – workshop
Identifikované potreby: spolupráca pri organizovaní školiacich aktivít, motivácia, podpora, výmena skúseností a príkladov dobrej praxe, sieť je partnerom pre EK, spoločné vyhlásenia majú spoločnú silu, spolupráca s prostredím formálneho vzdelávania, podpora európskej dimenzie, rozvoj mládežníckej politiky.
Čo si predstavujeme, že budeme ako sieť NAs o 7 rokov – dobra spolupráca s ostatnými sektormi, práca s mládežou je uznávaná a výsledky neformálneho vzdelávania sú akceptované a viditeľné, výrazný vplyv na rozvoj mládežníckej politiky. Táto vízia by sa mala naplniť prostredníctvom pravidelných stretnutí, prostredníctvom spoločných vyhlásení a vydávaní spoločných stanovísk k predstaveným dokumentom od EK.

	Sieť NAs zdôraznila potrebu zachovanie koordinačnej skupiny, ktorej úlohou je zhromažďovať pripomienky z jednotlivých Nas, navrhovať strategické ciele BM a sumarizovať výstupy z jednotlivých stretnutí. Štruktúra skupiny by mala ostať zachovaná ako doposiaľ – zástupca NA, ktorá aktuálne predsedá v rámci Rady Európy, zástupca NA, ktorá predsedala v minulom polroku a ktorá bude predsedať v budúcom polroku a adekvátne zastúpenie zástupcov NAs z menších a z väčších krajín.
4.	Identifikácia kľúčového odkazu pre nový program – workshop
Spoločne bol vytvorený odkaz siete NAs pre ďalšiu generáciu program. Odkaz je spracovaný v samostatnom dokumente, ktorý je k dispozícii v NA MvA, IUVENTA.	
12.9.2013	1.	Hodnotenie 7 rokov programu Mládež v akcii – Workshop
Národné agentúry hodnotili prínos program z pohľadu jednotlivých rokov- aké benefity program priniesol a akými zmenami bol sprevádzaný.
Druhým pohľadom bolo hodnotenie očami koordinačnej skupiny, ktorá sa aktívne podieľala na strategickom smerovaní implementácie programu Mládež v akcii a následne príprave novej generácie program Erasmus +. Všetky národné agentúry si zaslúžia ocenenie za nesporný prínos k rozvoju mládežníckej politiky a podpore mládežníckej mobility vo svojich krajinách.
2.	Budúcnosť KMST – podpora vzdelanostnej úrovne pracovníkov národných agentúr po obsahovej stránke – tematicky ladené školenia
KMST je nútená prispôsobiť štýl školení novým trendom – výborným príkladom bolo podujatie YouthLab na Malte (apríl 2013), kde sa stretli viacerí zástupcovia NA a spoločne diskutovali na dané témy. Ako výraznou potrebou sa ukázalo vypracovanie manuálu pre nových zamestnancov agentúr, v ktorom by sa zhrnulo všetko, čo by mal nový zamestnanec vedieť. Zároveň NA navrhli zavedenie mentoringu “starší kolega vs mladší kolega”, zavedenie on-line tréningov.
3.	Úloha národných agentúr v budúcom programe
Úloha NA je veľmi dôležitá najmä z pohľadu: implementácie programu na národnej úrovni, rozvoja mládežníckej politiky, podpory mobility mladých ľudí, podpory mládežníckeho sektora, napĺňaní stratégií pre mládež atď.
4.	Budúcnosť školiacej stratégie v E+
Je nevyhnutná ako podporný element pre mladých ľudí, ktorí sa do programu zapájajú. Je potrebné oživiť modul TCA školení – aby sa vyhlo duplicitným aktivitám v rovnakom čase v rôznych NAs. Je dôležité prehodnotiť networkingové školenia a tím školiteľov na medzinárodnej úrovni a dať väčšiu flexibilitu pri organizovaní aktivít špecifických pre danú krajinu.
5.	Prezentácia prínosov programu MvA na mladého človeka 
Litovská NA predstavila „kariérny postup“ svojho odchovanca, ktorý cez mládežnícku iniciatívu, cez nasledujúcu výmenu získal mnohé kontakty a skúsenosti, ktoré ho posunuli tak v osobnom ako aj pracovnom živote. Bol veľmi pekný príklad nadobudnutých kľúčových kompetencií, ale aj zároveň uplatnených v praxi a v následnom zamestnaní. Takýchto príkladov by sme nesporne našli vela aj v iných krajinách EÚ.

	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Odporúčané závery boli sprostredkované  vedúcou NA projektovým manažérom národnej agentúry Mládež v akcii počas špeciálnej porady oddelenia.
Zároveň vedúca NA odprezentuje získané poznatky aj sieti regionálnych konzultantov.
Prenos informácií zabezpečí Marcela Hajtmánková.	

6.	Prehľad prinesenej dokumentácie a miesto jej uloženia 

Prinesená dokumentácia je k dispozícii v národnej agentúre, IUVENTA – Slovenský inštitút mládeže
X:\Public\MLADEZ_V_AKCII\OMIM\NA MvA\Erasmus +\ERASMUS +\NA meeting_documents	

7.	Osobitne vyhodnotený očakávaný prínos ZPC 

Prínosy ZPC:
•	Diskusia ku konkrétnym aktivitám v rámci nového programu 
•	Nové informácie ohľadom rokovaní o novom programe E+
•	Zhodnotenie prínosov súčasného programu Mládež v akcii
•	Koncipovanie spoločného stanoviska siete NAs ako reakcia na dokumenty k novému programu, ktoré zaslala EK
•	Posilnenie pozície národných agentúr ako podporných elementov pri napĺňaní stratégií voči mládeži v jednotlivých krajinách EÚ	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Výsledky zo ZPC budú zverejnené na internete a prenos získaných informácií zabezpečí Marcela Hajtmánková.	

Súhlasím so zverejnením tejto správy na internete

Dátum:	25.9.2013	
Správu vypracoval
(meno a priezvisko, podpis):	Marcela Hajtmánková	
Správu schválil
(meno a priezvisko, podpis):	Viliam Michalovič